
»VJESNIK MARIJINIH KONGREGACIJA« 
izlazi 6 puta u školskoj godini. 

Cijena : 8 Din. za one, koji ga primaju po svojoj Kongregaciji. 

10 Din. za one, koji ga primaju na svoj naslov. — 

6 Din. plaćaju đaci. — 

15 Din. za inozemstvo. — 

Tko Pridrži ovaj broj (ove brojeve), smatra se pretplatni¬ 
kom za školsku god. 1932-33. 

U ovaj prvi broj »Vjesnika Mar. Kongregacija« prilažemo 
našu pošt. Uplatnicu, broj 33.403 kojom može svaki da pošalje* 
svoju pretplatu. 

One dužnike, koji su primali »Vjesnik« kroz prošlu šk. god. 
a nisu namirili pretplate, umoljavamo uljudno, da to odmah sada 
učine, inače ne možemo unapredak slati brojeve. 

UREDNIŠTVO I UPRAVA »VJESNIKA MAR. KONGR.« 

Zagreb 1/147. 


NAKLADA HERDERA, FREIBURG IM BREISGAU, NJEMAČKA 

Von Glaubensreichtum und Lebensgliick. 12° str. 46. Zlatna 
su to kratka poglavlja, što ih je sabrao sveučilišni profesor Dr. 
Berking iz najboljih modernih ascetičkih djela. Preporuča se oso¬ 
bito mladim kongreganistima i kongreganisticama. Stoji 16 Pf. 


Župnik arski, sv. Ivan M. Vianney. Napisao Francis Trochu, 
autorizovani prijevod s francuskoga od Isusovca Ivana Filipovića. 
8° str. 251. U ovome je djelu slikan svetac po najpouzdanijim i 
najjasnijim vrelima, slikan je vjerno u cjelini i u pojedinostima, 
slikan s (najvećom ljubavlju, savjesnošću. Knjigu će čitati s ko¬ 
rišću inesamo svećenici nego i svaki pravi katolik. Stoji 25 D. 

Svete rane Isusove. U ovoj lijepoj brošurici iznosi se ukratko 
životopis odabrane duše, po kojoj je Isus objavio, kako mu je milo, 
kad se štuju njegove sv. rane. Tu se govori i o lijepoj krunici 
milosrđa. Brošurica ima 32 str. Cijena D. 5. 

Fr. Ks. H a m m e r 1 D. I.: Nova Manreza ili duhovne 
vježbe od osam dana po načinu sv. Ignacija Lo- 
j o 1 s k o g a (str. 328). Tko želi ozbiljna štiva o najvažnijim pita¬ 
njima za svakoga čovjeka: o smislu života ljudskoga i njegovoj 
svrsi, o srećnoj i nesrećnoj vječnosti; tko želi, da svojega Spasite¬ 
lja Isusa Krista što bolje upozina, što žarče zaljubi i što vjernije 
nasljeduje, taj neka posegne za Hammerlovom Manrezom i pro¬ 
živjet će ono u malom, što proživljavaju toliki sretnici u duhov¬ 
nim vježbama u velikom. Cijena Din 30.— 

Narudžbe prima: Uprava Glasnika Srca Isusova, Zagreb I, 147. 







Anđeo mira u Kongregaciji. 

AKO li je lijep i plodan život Kongregacije, u kojoj 
vlada mir i sloga! Tu su svi članovi međusobno 
povezani zlatnim vezom srdačne ljubavi. Kako li 
je naprotiv jadna i siromašna životna snaga za¬ 
druge, koja je rascjepkana. »Gledajte pošto poto, 
da medu članovima uzdržite mir i slogu. Mir je 
životni živac Kongregacije!« Ovaj savjet je dao 
jedan iskusni, praktični upravitelj Kongregacije svome nasljedniku. 

Jasno je, da se nutarnji mir, ovaj živac života kongregacij- 
skog, mora na svaki način uzdržati. A to će se najbolje postići, 
ako svaki član Kongregacije ima pred očima tri moćna poticala 
za miroljubivost. I ova su sadržana u ove tri riječi: »Član Marijine 
Kongregacije.« 

Ja sam član Marijine Kongregacije! To je prvo poticalo na 
miroljubivost. A sjeća na tijesnu pripadnost k jednoj udruzi, obi¬ 
telji, velikoj Marijinoj obitelji, u kojoj su zastupani i staro i mlado 
i visoko i nisko. Pa to je i uzrok, zašto se članovi u Kongregaciji 
tako voljko osjećaju, jer u njoj nalaze prijatelje i braću, dragu 
milu i ljubaznu obitelj. 

»Kongregacija je meni« — piše jedan član — »najplemeni¬ 
tije i najmilije prijateljsko kolo, gdje se mogu otvoreno i srdačno 
izgovoriti. Iza kongreganističkog sastanka nosim uvijek kući pored 
svih onih pobudnih riječi predavanja radost i veselost.« 

Biti članom Marijine Kongregacije, ove velike obitelji Mari- • 
jine i ne htjeti mir i slogu: zacijelo je to silno protivurječje. 

Ja sam član Marijine Kongregacije. Možemo li sebi pred¬ 
staviti Majku »lijepe ljubavi«, ljubaznu Majku, drukčije nego kao 
utjelovljenu miroljubivost? Nije li to bilo nad betlemskom štali - 
com, gdje su nad Majkom s njezinim Božanskim Djetetom pjevali 
anđeli veliku pjesmu o miru? Nije li Marija radi svoje miroljubi¬ 
vosti bila osobito prikladna, da bude majkom velikog kneza mira? 
Nije li Nazaret predočivalo mjesto najslađeg mira? A ondje pod 
križem zar ne stoji Marija bez tužaljke, bez gnjeva, bez ijedne 
misli na osvetu — na ustima joj molitva za neprijatelje, u srcu 
joj najdublji mir! I sabrani oko Marije prvi kršćani u blagovaonici 
obitavaju zajedno u miru, te sv. Pismo o njima može reći: »Bili 
su jedno srce i jedna duša!« 

Sveta je dakle i časna dužnost svakog člana Marijine Kon¬ 
gregacije, da se u ovoj lijepoj krjeposti povodi za onom, koju je 
izabrao za svoju majku i gospodaricu. Duh miroljubvosti je Marijin 
duh. I kako se može zamisliti Marijina Kongregacija bez Marijina 
duha? 

U ovećem gradu slavio je upravitelj revne i radine Kongre¬ 
gacije svoj imendan. Dar, što ga je tada dobio od ove svoje Kon¬ 
gregacije, bio je osobite vrsti i njemu vanredno mio. Nije to bila 
svota novaca u dobrotvorne svrhe niti kakav dragocjeni predmet. 
Dar je bio takav, te je odavao nesamo ljubav k Mariji nego je 
morao izvojštiti milje i ljubav Majke Božje: s jakim »Da« zape¬ 
čaćeno obećanje Kongregacije, da će kao svetu baštinu sačuvati 
i uzdržavati mir i uzajamnu ljubav, te se vazda uzmogne reći, da 
su svi u Kongregaciji jedno srce i jedna duša. 

Ja sam član Marijine Kongregacije! Ništa nije za opstanak 
i napredak kojeg udruženja pogubnije nego nesloga, razdor, kavga 
i svađa — i ništa ne odbija i inače bogoljubne osobe više nego 
zao jezik, osoba koja uvijek hoće, da je na njezino, koja uvijek 
i svagdje samo protuslovi, svemu i svačemu vazda prigovara. 

»Gdje je zavist i svađa« — piše sv. Jakov (4, 10) — »tamo 
je i nered i svako zlo djelo.« — »Nered« t. j. uništenje, dokinuće 
svake zajednice, dakle i Kongregacije. »A mudrost odozgo« — 
nastavlja isti apostol — »je najprije čista, potom mirotvorna, po¬ 
korna, puna milosrđa i dobrih plodova, nepristrana, nelicemjema. 
A plod pravde u miru siju mirotvorci.« (4, 17. 18). Pa što bi i 
bila Marijina Kongregacija bez one »mudrosti odozgo«, koja ima 
u pratnji svojoj miroljubivost? Zar bi imala čvrsto jamstvo za op¬ 
stanak svoj, a pogotovu za svoj napredak? 

Zacijelo ne bi! Pa zato se od svakog kandidata (kandidatiče) 
kao podloga pripadnosti k Marijinoj traži — miroljubivost. U 
onom svečanom času primanja javno se pitaju: »Hoćete li iskreno 
nastojati, da svojom miroljubivošću bratsku (sestrinsku) ljubav 
unapređujete?« 

Kako li je lijep i uzvišen ovakav složni, mirotvorni život u 
Kongregaciji! Kako li je bezuvjetno potreban za uspješno ostvare¬ 
nje njezinih osnova i zadaća. Kako li ovaj mirotvorni duh čla- 

nove usko spaja i predočuje Kongregaciju u spoljašnosti kao čvr¬ 
stu jedinstvenu četu, koja si stiče posvuda ugled! Kako li ne će 
na ovakovoj Kongregaciji počivati blagoslov Majke Božje! 

Stoga je i dužnoist svakog kongreganista i svake kongrega- 
nistice, da ;se opet i opet pita, da li je u interesu Kongregacije 
ovaj miroljubivi i mirotvorni smisao već duboko korijenje zahvatio 
u njima. H. O, 


IZ ZBORNICKOG PERIVOJA. 

Naši misijonari — kongreganisti. , 

Vrlo je časno po Marijinu Kongregaciju da su hrvatski naši 
misijonari i bengalski i sudanski članovi Marijine Kongregacije- 

Sudanski misijonari u Africi, Sinovi Presvetoga Srca: vč. 
Oci Bernard K o h n e n i Serafin Tvrtković prije nego su 
stupili u redovnike bili su članovi sjemenišne Marijine Kongrega¬ 
cije u Travniku, a vč. O. Stjepan M1 a k i ć bio je kongreganist 
najprije u nadb. dječ. sjemeništu u Travniku, a poslije u nadb. 
bogosl. sjemeništu u Sarajevu. 

Bengalski misijonari, Isusovci: 00. Antun i Josip V i z- 
j a k prije nego su stupili u Isusovce, bili su kao travnički sjeme- 
narci kongreganisti. Vč. O. Pavao Mesarić bio je član zagre¬ 
bačke bogoslovne Marijine Kongregacije i odatle je stupio u Dru¬ 
žbu Isusovu. 

Brat Mijo S c h m i d t iz zagrebačke Marijine Kongregacije 
radnika došao je u Isusovce, a Brat Stjepan K e č k e š iz zagre¬ 
bačke Marijine Kongregacije Omladinaca. 

Pa i bengalska misijonarka č. s. Terezija B o j a d i s bila je 
članica Marijine Kongregacije za gospojice u Skoplju. Desetak 
hrvatskih kongreganistica djevojaka — jedna iz djevojačke Kon¬ 
gregacije u Remetama, dvije iz djev. Kongregacije kod Svetišta 
Srca Isusova u Zagrebu, a ostale iz djev. Kongregacije kod sv. 
Marije u Zagrebu — pripravljaju se u Belgiji za misijski rad u 
Bengaliji. 

I pokojna misijonarka Dame de Nazaret u Palestini č. s. De- 
sanka Vlaisavljević bila je članica Mar. Kongregacije uči¬ 
teljica u Zagrebu. 

Rad za bolesnike. 

Zagrebačka Kongregacija za gospode i gospojice od Navje- 
štenja u karitativnoj sekciji radi osobito na klinici. Članice ove 
sekcije posjetile su kroz godinu dana bolesnike na klinici 47 pu¬ 
ta. Tom prilikom razdijelile su među bolesnike i bolesnice mnogo 
duhovnog života (do 4000 brojeva raznih dobrih časopisa), daro¬ 
vale odjevne predmete (košulje, čarape i dr.), poklonile jestvina 
osobito voća. poučavale u vjerskim istinama. Bolesnicima su is¬ 
kazivale razne usluge tako išle u dućane, na bansku upravu, pi¬ 
sale pisma i slično. Za božične blagdane obdarile su 128 bolesni¬ 
ka sa ukusnim papirnatim vrećicama keksa, svaka vrećica bila 
je okićena jelovom grančicom. 

U TAMI PA IPAK U SVIJETLU. 

Došlo je u Lurd 16 mladih djevojaka. I to samo po sebi nije 
baš tako znamenito. Ali je to nešto osobito i tužno, da su one 
sve slijepe. Pridružile su se djevojačkom hodočašću, a došle su 
iz raznih krajeva Francuske. 

Sestre Milosrdnice sv. Vincencija Paulskog prate ih ulicama. 
Sve to veće uzbuđenje osvajalo srca djevojkama, što se više pri¬ 
bližavale spilji. Osjećale su, da su na svetom mjestu. Bacile su 
se na koljena. Tama, koja ih je vazda zastirala, zasjala je od ve¬ 
likog nutarnjeg svijetla njihove molitve. 

Nikolina oslijepila je u petoj godini života iza teške bolesti. 
U njezinu sjećanju živi jos jasino slika njezina zavičaja. U njezinu 
molitvu umiješa se crvenilo livada s makovim cvjetovima; sporo 
teče rijeka Soma; tamo stoji ribarska kapelica na žalu i omorike 
uz obalu pružaju korijenje svoje po sitnom pijesku. To je Pikardija, 
najljepši komadić zemlje. O kad bi to mogla opet ugledati! 

Pokraj nje kleči Ivana. Roditelji joj stanuju u Limožu. Koliko 
bi to veselje bilo u maloj radničkoj kući, kad bi Ivana izliječena, 
jasnim očima banula u kuću, optočena sjajem sunca i bojama šaro¬ 
lika proljeća! 

Krunice tiho zveče, bolesnici u kolicama uzdišu, povjetar¬ 
ce nosi miris od mnogih gorećih svijeća onamo dolje k oni¬ 
ma, koji kleče. Miris svijeća budi u Kristini uspomenu na crkvu 
Duha Svetoga u Korbaju. Govorio je ondje svećenik o lurdskim 
čudesima. Pripovijedao je o jednoj majci, koja je godine i godine 
molila za svoga sina bezvjerca. Kada su jednom putovali u Pire- 
neje, došli su i u Lurd. Iz znaličnosti i zavolju majci, pratio ih je 
mladi čovjek k spilji. Postavio se iza bolesnka, kada je prolazila 
procesija s Presvetim. I tu ga pogodi milost i udari ga u prah 
kao ono jednoć Saula. Od povorke ništa nije vidio, niti malu mon¬ 
strancu, jer ga je opkolio zid silne množine naroda. Samo je vidio 
zlatni baldahin (nebnicu), što mu se sve više približuje. Tad oćuti, 
kako ga nutarnja sila neka povuče dolje, te je kleknuo. Zaboravi 
na sve oko sebe i brižnu u plač. Duša mu se širom otvorila i 
svijetlo vjere prodrije unutra kao u prostranu dvoranu, svijetlo. 
Kako je to, nije Kristina znala, no ipak je moralo biti nešto uz¬ 
višeno, božansko. 

Kada sjene budu dulje i iz rijeke Gave hladni dah izlazi, 
tada je procesija sa Svetootajstvom. Slijepe djevojke stajale su 
tada u množini ljudstva uz kolica bolesnička. Stajale su stisnuto 
kao sitne, plašljive ovčice. 

Tada čuju glas svećenika, koji nadaleko preko trga govori: 
»Gospodine, budi volja Tvoja kako na nebu tako i na zemlji!« 
Slijepe djevojke duboko se naklone. Uto sve jače kao silni talasi 
kliče ljudstvo: »Blagosloven, koji dolazi uime Gospoda! — Ti si 
Krist, sin Boga živoga! Hosana, hosana sinu Davidovu!« To je 

slavodobitna povorka Kristova. I opet se ozvanja preko trga: »Srce 
Isusovo, ti kralju i središte isviju srdaca, smiluj nam se! — O 
Marijo, majko početnika milosti, moli za nas!« 

Krist dolazi bliže. Bolesnici dršću od straha i nade. »0 
Gospodine, mi vjerujemo, ali umnoži vjeru našu! — O Gospodine, 
ti si uskrsnuće i život.« Glas zvona sve se više približuje. Dje¬ 
vojke osjećaju, sada je Spasitelj blizu, skoro, skoro ih mora blago¬ 
sloviti. »0 Gospodine, ako hoćeš, možeš me izliječiti. — Srce 
Isusovo, izvore života i svetosti, smiluj nam se! — 0 Marijo, po¬ 
kaži, da si naša majka!« — I evo Krist je tuj. On je zastrt, ali 
slijepi ga vide i duboko se klanjaju i vape: »O Gospodine, koga 
ti voliš, taj je bolestan! — O Gospodine, daj, da progledam! — 
0 Gospodine, reci samo riječ i ja ću ozdraviti!« — I gospodar neba 
i zemlje prolazi mimo u tajanstvenoj prilici kruha. On ih blago- 
sivlja, blagosivlja i druge bolesnike. Ide dalje u svečanoj povorci. 

I opet je sasvim tamno. Iz daljine ozvanja se još nježno 
zvono, javlja slijepim djevojkama, da je Gospodin već prošao. 
Djevojke ustanu. Bujica množine svijeta, koji se je razilazio, go¬ 
tovo ih zanijela. Mirno se vraćaju u svoj stan s očima bez svijetla. 


Već se hvata sumrak. Ali kod njih je crni mrak. Još su 
vrlo mlade i zato teško osjećaju. A još mnogo teže je cijeli život 
sprovoditi bez svijetla. 

Sada se Kristina opet sjeti onog mladog čovjeka, za čije 
obraćenje je majka tako usrdno molila. Bio je zdrav, gledao je< 
pa ipak nije našao puta, nije upoznao svijetlo, pravo 
svijetlo, koje obasjava svakog čovjeka, koji dolazi na ovaj 
svijet. Bez milosti ostala bi njegova duša zauvijek slijepa. 
Koračale su uskom ulicom i pri svakom koraku ozvanjalo se na 
pločniku, ali još mnogo jače čula je Kristina riječ mi i 1 o s t kao 
slatki mnogoglasni zvuk. To je ono neshvatljivo u usko omeđa- 
šenom životu, milost, preobilni, neograničeni dar Božji. Da, nije 
li to sićušno i ludo, moliti za ovo slabo svijetlo, što traje samo 
kratko vrijeme i sa životom ugasne, dok tako mnogi ne poznaju 
pravo svijetlo vjere i bez milosti koračaju u vječnoj tami? . . . 
I kao nekim nutarnjim glasom potaknuta, usklikne Kristina: 
»Djeco, ja mislim, veće nego svako čudesno ozdravljenje je čudo 
obraćenja na pravu vjeru.« 

Nitko ne odgovori ništa. Mirno su išle u svoje prenoćište. 

Nego ipak se dogodi čudo. Od usta do usta, spočetka tiho, 
a onda sve glasnije čuju se riječi: »Došle smo u Lurd vatreno 
želeći svijetlo, zemaljsko svijetlo. Sada više ne molimo za to. Mi 
hoćemo veselo podnositi svoju sljepoću cijeli život svoj, ako duše, 
koje koračaju u tami bezboštva, zadobe nebesko svijetlo vjere!« - - 

Bilo je jednostavno rečeno, kratko obećanje, ali vanredno 
velika sjajna žrtva. U tišini noći potonuše riječi, ali plamen žrtve, 
spremnog odricanja, dizao se je visoko gore put nebesa.... M. B, 

HRVATSKI KONGREGANISTICKI ČASOPISI, 

1. »Vjesnik Marijinih Kongregacija.« Izdaju Isusovci u 
Zagrebu. Izlazi 6 puta u školskoj godini. Urednik Josip Predra- 
gović D. I. Cijena 8 D. za one, koji ga primaju po svojoj Kongre¬ 
gaciji, 10 D. za one, koji ga primaju na svoj naslov, 6 D. za đake, 
15 D. za inozemstvo. Uredništvo »Vjesnika Mar. Kongr.« Zagreb I. 
Pp. 147. Palmotićeva ulica 33. Uprava »Vjesnika Mar. Kongr.« 
Zagreb I. Pp. 147. Palmotićeva ulica 31. 

2. »Sacerdos Christi« izdaje Svećenička Marijina 
Kongregacija u Zagrebu. List je namijenjen svećeničkom 
duhovnom životu. Izlazi jedamput na mjesec. Urednik Krešimir 
Pećnjak, duhovnik u nadb. bogosl. sjemeništu, kongreganist. Pri¬ 
log lista je »Propovjednik«. Uređuje ga Dr. Dragutin Hren, profesor 
nadb. gimnazije, kongreganist. Godišnja pretplata »Sacerdos 
Christi« s prilogom »Propovjednik« iznosi 50 D., za inozemstvo 
60 D. Uredništvo lista Zagreb, Kaptol 29. Uprava lista Zagreb, 
Palmotićeva 31. 

3. »Vjesnik M. K, U.« izdaje Marijina Kongrega¬ 
cija učiteljica u Zagrebu. Uređuje učiteljica-kongrega- 
nistica Ema Arnold, Klaonička c. 2. 

4. »Vrtić« mjesečnik za dobru djecu, izlazi svakog 15. u 
mjesecu osim srpnja i kolovoza. Za Božić i Uskrs izlazi dvobroj. 
Izdaje Marijina Kongregacija djevojaka, Zagreb, 
Vrhovac 37. Uređuje ga Dr. Marko Klarić, kateheta, kongreganist, 
Zagreb, Pejačević trg 15/11. Cijena 12 D. na godinu. 

Među Općenitim pravilima Marijinih Kongregacija veli 67. 
Pravilo: »Svake je hvale vrijedno izdavati i čitati časopise, što se 
tiču . . . Kongregacija, a raspravljaju pitanja, koja spadaju na Kon¬ 
gregaciju, dok u onima, što ih čitaju, promiču duh kongregacijom.« 

Kongreganistički časopisi bez sumnje mnogo pridonose 
širenju, pravom shvaćanju i produbljivanju kongreganističke misli. 
Zato se pretplaćujmo na njih, čitajmo ih, širimo i pišimo u njima! 

J. P. 

IZ ŽIVOTA ZA ŽIVOT. 

Spašavajmo moral! 

Nekoliko kongreganista — đaka uđoše u trgovinu. Učtivo 
zamoliše, da se iz izloga makne sablažnjiva slika. Molba im bi od¬ 
bijena s primjedbom, da se tuj radi o umjetničkom djelu. Kongre- 
ganisti rekoše, da će se obratiti na policiju. Oprostiše se, da po¬ 
zovu odmah redara. Ovaj spremno pođe s njima. I uz odobravanje 
svjetine, koja se brzo sabrala, postigoše vrijedni kongreganisti, 
što su željeli. 

U drugoj trgovini postigli su kod posjednika odmah svoj cilj 
bez policije. 

Čast dostojnim sinovima prečiste Djevice! Za njihovim pri¬ 
mjerom neka se povede i mlado i staro! F. M, 

BISKUP DR. IVAN STARCEVIĆ. 


Nesamo diljem cijele biskupije senjskomodruške nego i da¬ 
lje vanrednim se ushitom pozdravila i primila vijest, da je sv. 
Otac papa Pije XI. dne 1. srpnja 1932. imenovao Monsignora Dr. 
Ivana Starčevića biskupom senjskim i modruškim ili krbavskim. 

Dr. Ivan Starčević rođen je u Mrkoplju 7. ožujka 1877. Iza 
svršene osnovne škole u rodnom mjestu polazio je nižu gimnaziju 
u Senju, a višu na Rijeci i u Zagrebu. Bogosloviju započeo je u 
Senju, a za- tola u Senju, 

vršio u Bu¬ 
dimpešti. Go¬ 
dine 1900. za¬ 
ređen je za 
svećenika, a g. 

1906. promo¬ 
viran u Bu¬ 
dimpešti za 
doktora teo¬ 
logije. U Se¬ 
nju je bio ka¬ 
teheta, profe¬ 
sor dogmati¬ 
ke, biskupski 
tajnik, spiri- 
tual u sjeme¬ 
ništu. Godine 
1910. postao 
je direktor bi¬ 
skupske kan¬ 
celarije, god. 

1914. kanonik 
stolnoga kap- 
kvi od preuzv. 

Senju dne 11 


g. 1918. dekan 
stolnoga de¬ 
kanata, god. 
1930. general¬ 
ni vikar, a po¬ 
slije smrti bi¬ 
skupa Maruši- 
ća kapitularni 
vikar. Sveta 
Stolica odli¬ 
kovala ga je 
g. 1909. čašću 
tajnog komor- 
nika, a god. 
1922. apostol¬ 
skog protono¬ 
tara. 

Dne 28. ko¬ 
lovoza o. g. 
posvećen je 
za biskupa u 

_ zagrebačkoj 

prvostolnoj cr- 

. g. nadbiskupa Dr. Antuna Bauera, a ustoličen u 
rujna. 

Novi biskup velik je štovatelj BI. Dj. Marije. Kroz 20 godi¬ 
na vodio je u Senju Marijinu Kongregaciju djevojaka. U »Službe¬ 
nom Vjesniku« biskupije od 25. svibnja o. g. preporuča toplo sve¬ 
ćenicima, da osnuju svećeničke Mar. Kongregacije. A u prvoj 
svojoj okružnici kao biskup vjernicima svojim piše: »Utičimo se 
molitvom i presvetoj Djevici, koja je najbolja tješiteljica. Nitko 
ne može razumjeti naš bol kao ona, koja je pod križem podnosila 
neopisive muke. Veliko je bilo čudo, što su prigodom Isusove 
smrti popucale pećine i razdrla se zavjesa u hramu, ali još je veće 
čudo bilo, što se Marijino srce nije raspuklo od bola i žalosti. 
Zato se punim pravom odnose na nju riječi: »O vi svi, koji idete 
mimo, pazite, da li imade bol kao što moj bol?« (Thren. 1, 12). 
Slijedeći primjer Isusa i Marije s poniznom molitvom na usnama 

pođimo putem križa t. j. putem tuge i vremenitih poteškoća pa 
ćemo doći do vječne slave i pobjede.« 

Neka Nebeska majka i kraljica, BI, Dj. Marija, novog bisku¬ 
pa i štiti i krijepi i blagoslovi, da uzmogne i dugo i mnogo pora¬ 
diti na veću slavu Božju i na korist povjerenog mu stada! 

Uredništvo. 


SPLITSKA KONGREGACIJA ZA GOSPOĐE I GOSPOJICE. 

O dvadesetgodišnjem radu naše Marijine Kongregacije, pod imenom 
»Gospe Lurdske« i zaštite »sv. Ane«, nemamo da istaknemo kakovih osobitih 
i velikih djela, koja zanose i privlače naš moderni svijet. Djela, koja su is¬ 
punila ova dva decenija, vrlo su sitna i sakrivena, a prebrđena su raznim 
svakidašnjim poteškoćama i križevima, koji se najbolje svladavaju u školi 
Prečiste Djevice, naše Nebeske Majke! 

O. Ilija Gavrić, sada već pokojni, uloži sve svoje sile, da osnuje u 
Splitu Marijinu Kongregaciju za gospođe i gđice. 12. svibnja 1912. bi osnovana 
Kongregacija u crkvi naših 0. 0. Isusovaca. Oko 49 pada na koljena podno 
oltara Gospe Lurdske, da joj tu, kao počasna straža na svečani način položi 
zavjet doživotne vjernosti u ovoj uzvišenoj službi. — Nezaboravni su to ča¬ 
sovi — časovi u kojima nova četa odabra Nebesku Majku voditeljicom svo¬ 
jom za sve dane života svoga! 

I ovo bijaše prva Marijina Kongregacija osnovana u Splitu za ženski 

svijet. 

A poslije toga, u tihom radu i molitvi, marljivim pohađanjem sastana¬ 
ka, mjesečnom zajedničkom sv. pričesti, pak drugim pobožnostima i žrtvama 
osjećala se mlada kongregacija kao jedna obitelj. 

I tako ova družba, ohrabrena i ojačana živom riječju svog radinog u- 
pravitelja, a svojim nastojanjem, da se proširi Bogu na slavu, a na čast svoje 
Dobre Majke, dade se na ozbiljan rad. I već 6og lipnja iste godine slijedilo 
je drugo primanje 22 kandidatica, a istodobno i ustoličenje poglavarstva; za¬ 
tim i treće primanje, primljene se opet 22 i to 8. prosinca na dan Bezgrješ- 
nog Začeća. I tako je ova mlada Kongregacija već prve godine brojila 93 čla¬ 
nice pod upraviteljem O. Gavrićem, a nastojnicom Ratković Antonijom. I po¬ 
slije, od vremena do vremena umnožavala se ova Marijina četa. Ali ratne pri¬ 
like i nevolje, koje su uzastopce slijedile posvuda, počele su djelovati i na 
samu Kongregaciju. Neke su kongreganistice odselile, neke umrle, a neke i 
izostale. 

Ali požrtvovni 0. Stipković, koji je u to teško doba upravljao Kongre¬ 
gacijom, svojim blagim načinom stao je bodriti preostale članice, da ne klonu 
duhom u tim gorkim časovima, kad su se na bojnim poljanama borili njihovi 
sinovi, braća i rođaci. Neke su se članice i u crno zavile. Tada su vrijedne 
članice vijeća sakupljale milodare za udovice i siročad. Sarađivale su sa mje¬ 
snim društvom »Caritas« i tako otrle mnogu sirotinjsku suzu! Da se od Boga 
isprosi mir, po zagovoru Presvete Djevice, hodočastila je Kongregacija u Sin;. 
Pred svršetak rata, kad je zavladala španjolska groznica, pade joj žrtvom 
dobri i nezaboravni 0. Stipković. Ista bolest, nakon malo vremena, pokosi i 
obljubljenu tajnicu Olgu Škarica. 

0. Stipkovića zamijeni 0. Puntigam, također sada pokojni. Poslije ovog 
vodio je Kongregaciju punih 5 godina dobri i zauzetni 0. Perica. U svim svo¬ 
jim pothvatima lijepo je uspijevao, a Kongregacija mu je u tom poslu uvijek 

išla na ruku. Kao dobar organizator za mladež, brinuo se uvelike, a navla¬ 
stito da ih sačuva od zla društva i upliva ulice. A za tu svrhu trebala je je¬ 
dna dvorana, a to se je sve uredilo sabirnim prinosima, koje je naša sekcija 
sv. Josipa u tu svrhu sakupila. Naša dugogodišnja vijećnica gđa Ivanko provi- 
dila je sav materijal za strop ove dvorane. Nastojanjem 0. Perice zauzelo se 
vijeće, da se razne zapuštene kapelice po gradu na privatnim kućama obnove 
i urede, pa da lijepim vanjskim izgledom pobude prolaznike na veće štovanje 
svetinja. 

Prigodom 10 godišnjice htjela je Kongregacija vanjskim načinom poka¬ 
zati zahvalnost svojoj dobroj Majci. I tom zgodom okruni Gospin kip na olta¬ 
ru sa 12 žarulja oko glave, kao 12 zvijezda i stavi natpis »Zdravo Marijo« u 
električnim žaruljama ispod nogu Gospe. To je bilo osobito nastojanje vijeća 
pod nadstojnicom g. Šantić. 

O. Pericu naslijedi O. Kujundžić, koji nas je svojim lijepim propovije¬ 
dima i mnogim skioptikonskim predavanjima veoma zadužio. Iza njegova od¬ 
laska u Ameriku za misijonara naslijedio ga je 0. Dvornik. Vijest o nenada¬ 
noj smrti njegovoj silno nas je potresla i do suza ganula, a pogotovu, što je 
licem 12 og svibnja (dana 20 godišnjice) našem vč. O. upravitelju tako lijepo 
čestitao ovaj svečani dan proslave i žalio, što ne može tijelom biti s nama, 
ali duhom hoće. A isti dan je i umro. Naša Kongregacija duguje mu duboku 
zahvalnost, jer bijaše pravi pastir duša naših. Svojim kratkim, ali praktičnim 
govorima lijepo nas je vodio i nastojao, da u naše duše ulije duh ljubavi za 
sve što je lijepo, plemenito, uzvišeno i dobro! 

Prigodom 15 godišnjice potaknuo nas, da nabavimo barjak, kojeg do tada 
nijesmo imale. Taj je njegov naum izvršen pod upraviteljem O. Rabadjijom i 
pod nadstojnicom gđom Čulić. Sa blagajnicom gđicom Baković, dala se ona na 
posao, te se u kratko vrijeme sakupila među kongreganisticama lijepa svota, 
a što nije dostajalo, uzelo se iz kongreganističke blagajne. Barjak je zapao 
7.400 D. Izradile su ga Školske Sestre na sveopće zadovoljstvo. 

Blagoslov barjaka bio je na dan Gospe Lurdske 1928. na dan 70 godiš¬ 
njice prvog ukazanja. To smo proslavile na svečani način devetnicom, a na 
sami blagdan preuzvišeni g. biskup Dr. K. Bonefačić prije posvete barjaka 
održao je lijepi govor o 70 godišnjici prvog ukazanja i o značenju barjaka. 
Lijepa je to bila svečanost; osjećale smo, da nas još jači vez spaja sa našom 
Nebeskom Majkom. Barjaku je kumovala gđa Šantić, naša bivša dugogodišnja 
nastojnica, kojoj duguje Kongregacija zahvalnost za njezin požrtvovni dugo¬ 
godišnji rad. 

Iza dvogodišnjeg upravljanja 0. Rabadjije privremeno preuzme vod¬ 
stvo O. Foretić, pak opet, ali za vrlo kratko vrijeme blagopokojni O. Gavrić. 
Odmah ovog zamijeni nezaboravni O. Dvornik i tako preuzme vodstvo po drugi 
put; a kako se najviše starao oko izgradnje naših duša, prepustio je nama 
brigu oko raznih priredaba, predstava, predavanja i t. d. I dne 11. II. 1930. g. 
u dvorani Marulić priredila je Kongregacija prvi put lijepu i vrlo skromnu 
priredbu u obliku akademije u počast Gospi Lurdskoj, a u korist misija. 
Preuzvišeni g. biskup ponudio se, da će tom prigodom održati predavanje, tu¬ 
mačeći skioptikonske slike, a ovim. je Kongregacija i slušateljstvo bilo pre¬ 
zadovoljno. 

U istoj godini priredilo se nekoliko misijskih predavanja sa skioptikon¬ 
skim slikama, kojih je održao O. Marković u korist misija. Ovom je prigodom 
Kongregacija po savjetu i uputi O. Markovića priredila prošle godine »Misij- 
ski tjedan sa misijskom izložbom«. Koliko je pri tom bilo truda i napora zna¬ 
mo mi i dragi Bog. Uspjeh je bio veoma dobar, a sakupilo se 19.304 D. 

U mjesecu ožujku, prije misijske izložbe, dala je Kongregacija vrlo li¬ 
jepu i moralno-religioznu-historijsku dramu »Dvije majke«. Bila je lijepo iz- 

vedena od članica »Djevojačke sekcije« našeg društva »Danice«. Komad je 
zadovoljavao gledaoce, pak se morao davati komad i 3 puta. Sakupljenim pri¬ 
nosima došlo se ususret siromašnim i bijednim. Još bolji uspjeh bio je moral¬ 
ni, za kojim smo i išle, pak bi stoga morala Kongregacija i unaprijed ovim ili 
sličnim načinom pružati ne samo članicama, nego i široj javnosti pravi dušev¬ 
ni užitak. 

Da što bolje uzveličamo slavu Presvete Djevice nastojimo, da to iska- 
žemo na našu glavnu svetkovinu na dan Gospe Lurdske llog februara. Obi¬ 
čaj emo zato svake godine urediti spilju i obnoviti ružice, a iskititi oltar svje¬ 
žim cvijećem kroz devetnicu, a na sami blagdan još i bolje. 

Kroz sve dane izmjenično vrše adoraciju po tri članice. Usto pozivije- 
mo i razna katolička društva na hodočašće u određene satove kroz čitav dan. 
Jutrom u 8 sati bude sv. Misa sa pjevanjem i sviranjem, a koju obično očita 
preuzvišeni g. biskup. Pozovemo Kongregaciju građana i Revniteljice S. I., 
pak zajednički pristupamo k stolu Gospodnjem. Poslije podne bude svečano 
primanje novih kandidatica (ako ih ima) i obnova posvete. I tako ova malena 
crkvica tog lijepog dana je čisto nebeska. Ispunjena bude hodočasnicima, pak 
njihovim molitvama i uzdasima, glazbom i pjesmama, i tako se duše sviju kri¬ 
lima vjere dižu u vis u naručaj onoj, koju dozivljemo slatkim imenom: »Naša 
mila Majko Marijo!« 

Nastojanjem sadašnjeg upravitelja vč. 0. Ferdinanda Kobija popravlje¬ 
na su dva harmonija, a lijepom svotom došla je i naša Kongregacija ususret. 

U Kongregaciji su uz apostolat sv. Ćirila i Metoda tri sekcije i to: Eu- 
haristijska, Misijska i Karitativna, a obavljaju se više puta i duh. vježbe. Na¬ 
stojimo sada, da osnujemo stalnu pjevačku sekciju i već se ponešto uputilo 
pod ravnanj em gđe Derado. 

Svojih pokojnih članica sjećamo se kod svakog sastanka, kad četvrt 
sata prije pouke izmolimo sv. Krunicu za pokojne. Kroz godinu dajemo od¬ 
služiti 4 sv. Mise za njih, a napose pak kad koja umre. 

Slaveći sada 20 godina utemeljenja ovog duhovnog udruženja pokla¬ 
njamo našoj miloj Majci antipendij, kojeg su izradile Školske Sestre. Tro¬ 
dnevne duhovne vježbe — držao ih vč. O. Perica — obavile smo 19, 20, 21 
svibnja kao pripravu za proslavu našeg 20 godišnjeg rada, koja je bila 29 
svibnja u nedjelju uz svečano primanje novih kandidatica; Jutrom sv. Misu, 
a poslije podne propovijed, blagoslov i obred primanja obavio je preuzv. g 
biskup sa najvećim ushitom i zanosom, a na veliko zadovoljstvo samih kon- 
greganistica. Osobito čuvstvo svetog oduševljenja obuzelo je svaku članicu 
onog lijepog časa, kada je Preuzvišeni prvi put ovu Kongregaciju posvetio 
Presvetom Božanskom Srcu Isusovu. 

Koliko blaga i bogatstva za našu dušu crpasmo u ovo dvadeset godina 
iz bogate riznice naše Nebeske Majke, a koje nam je pružala preko Euhari- 
stijskog Isusa i preko lijepih pouka naših vrlih upravitelja. Svi bez razlike na- 
stojahu, pa i današnji naš upravitelj vč. O. Kobi, da nas vode i uče nasljedo¬ 
vati kreposti naše dobre Majke, pak da znademo strpljivo podnositi razne 
križeve, koje nam Providnost šalje, te da shvatimo pravo, zašto smo stupile u 
Kongregaciju, ne samo da usavršimo sebe, već da svojim primjerom utječemo 
i na okolinu. Ima nas sada lijepi broj oko 75. Kongreganistica. 


NIJEDAN KONGREGANIST 

NIJEDNA KONGREGANISTICA 

BEZ SVOGA GLASILA! 

A TO JE: 

»VJESNIK MARIJINIH KONGREGACIJA« 

f O, ROMAN KURZMANN D. L 

Mnogim bivšim đacima travničkim kao što i starijim sveće¬ 
nicima, a poimence zagrebačkoj radničkoj Kongregaciji ostao je 
u ugodnoj uspomeni. Rodom Nijemac iz Gornje Austrije usvojio si 
je kao mlad Isusovac čeličnom voljom i ustrajnošću hrvatski jezik 
tako, te je u nadb. dječ. sjemeništu u Travniku kao prefekt i 
profesor i u Zagrebu kao misijonar i kongregacijski prezes veoma 
blagoslovno mogao djelovati. U raznim hrvatskim biskupijama 
držao preko 30 hrv. pučkih misija. Lijep spomenik zahvalnosti 
postavila mu je zagrebačka radnička Kongregacija u svojoj štam¬ 
panoj spomenici. Tu se veli: »Deviza mu je bila: Svestrani apo¬ 
stolski rad Kongregacije u javnom životu. Istina, zato je trebalo 
novaca, no on ih je znao i pribaviti, a da od zbornika nitko nije 
trpio. Kongregacija je dala napraviti male blokove sa ceduljicama, 
na kojima je bilo štampano, Agitacioni fond radničke Kongrega¬ 
cije 10 filira komad.’ S tim blokom sabirali su zbornici među svo¬ 
jim prijateljima, no najviše je sabrao O. upravitelj, kad je držao 
gdje misije i duhovne vježbe. Tako bi u kratkom roku sabrano 
oko 800 Kruna, što je za onda (t. j. g. 1910) mnogo značilo. Na toj 
se podlozi moglo započeti sa širim apostolskim radom. 

Već se dulje vremena opažala potreba, da se uvedu javni 
sastanci zbornika, na koje bi mogle doći i njihove obitelji, uži znan¬ 
ci i prijatelji. Pod upravom O. Kurzmanna ovoj se potrebi odmah 
doskočilo, pa je već 16. svibnja iste godine bio prvi, a 28. lipnja 
drugi ovakav javni sastanak u hotelu Royalu, gdje je bilo vrlo ži¬ 
vahno i veselo. 

Drugo što je bilo osobito na srcu upravitelju O. Kurzmannu 
bilo je, da se po javnim lokalima t. j. gostionicama u Zagrebu u- 
vedu u posne dane posna jela i da se u njima može čitati i katol. 
štampa. Zato bi zaključeno, da se nekoliko članova zbornika me¬ 
đusobno porazdijele, pa da pođu u posne dane po zagrebačkim 
gostionicama kao gosti tražeći posna jela i katoličke listove. Gdje 
toga ne nađu, da ništa ne uzimlju, već s prezirom napuste gosti¬ 
onicu; a gdje dobiju, neka naruče nešto, bilo pića ili jela, a na 
trošak agitacionog fonda. 

I druga su se mnoga dobra djela činila iz agitacionog fonda, 
pa je napose spomena vrijedno, da su se iskorjenjivali divlji bra¬ 
kovi. Gdje su bili parovi siromašni, nabavile su im se za vjenčanje 
potrebite isprave i platili troškovi vjenčanja, nehajne i neuke se 
poučilo i upozorilo na dostojanstvo bračnog života. Nekolikim si¬ 
romašnijim djevojkama dao se najpotrebitiji miraz, da su mogle 
stupiti u redovnički stalež, siromasi i bolesnici dobivali su nužne 
potpore itd.« 

Na spomen desetgodišnjeg apostolskog rađa svoga u hrv. 
krajevima, molio je i kasnije, kad se vratio u Austriju, svagdašnju 
sv. Krunicu uvijek hrvatski. Umro je u Linzu dne 2. kolovoza o. g. 
— u 61. g. života, u 44. g. redovništva, u 32. g. svećeništva. 

J, P. 

f OLGA KRIŽAN. 

UBOKO potresene ispratile smo na vječni po¬ 
činak našu dragu zbornicu i kumu barjaka, 
gospođu Olgu Križan 24. VI. o. g. 

Nakon četiri godine bolovanja, zatvorila 
je 22. VI. zauvijek svoje umorne oči. Mila po¬ 
kojnica bila je članicom naše Kongregacije 
odmah od njezina početka. Bila je poput marne 
pčelice u vrtu Marijinu, blaga i mila sa svima, 
pa zato su je sve zbornice voljele i cijenile. 
Uvijek nas je poticala na rad, a i svojim izgledom prednjačila. 
»Raditi za Isusa moramo, ne smijemo biti nemarne«, govorila bi 
često. 

Bila je birana dvaputzanadstojnicu, te je tu službu 
vrlo savjesno kroz četiri godine vršila. Bila je i učiteljicom 
kandidatica, a kroz više godina vodila je Euharistij- 
s k u sekciju. Sama je najvećom revnošću polazila svaki dan k sv. 
Misi, i primala Spasitelja u svoje srce. Nije to bilo bez poteškoća, 

jepiti dobri Spasi¬ 
telj i štititi nebeska 
Majka, koje je ta¬ 
ko nježno ljubila. 

Najviše je radi¬ 
la za društvo Sve- 
udiljnog klanjanja 
Presv. oltarskom 
Otajstvu, kojega 
je bila članica i 
odbornica i tu 
je uposlila čitavu 
Kongregaciju: i ta¬ 
ko smo raspačavale Kalendare, tražile članova za potporu siro¬ 
mašnih crkva, sabirale članarinu, a sve je to ona vodila i sve nas 
poticala na rad. Za svoj zaslužni i požrtvovni rad, bila je odliko¬ 
vana od sv. Oca pape, sa diplomom i medaljom. 

Ne možemo napisati sav njezin rad; jer ga i ne znamo. Če¬ 
sto je rekla: »Puno raditi za Isusa želim, ali sakriveno, tajno, da 
to nitko ne zna, već Isus sam.« Zadnje dvije godine nije mogla u 
crkvu, već je češće, koliko je samo bilo moguće, primala Spasite¬ 
lja kod kuće. Jednom sam bila prisutna, bila je već teško bolesna, 
pa mi reče: »a cvijeća ništa nema za Isusa,« uvijek smo mu to 
priredile, i tu se vidi njezina nježna ljubav prema Isusu. Željela 
je da ozdravi i da može raditi za Isusa, no on je drukčije odredio 
— oslobodio ju je muka, koje su teške bile, i uzeo je k sebi, da je 
nagradi za nesebičan i požrtvovan rad. Počivaj u miru. 


jer je mnogo godi¬ 
na bolovala na no¬ 
ge, te je svake go¬ 
dine morala radi 
toga odležati koju 
sedmicu. I u bo¬ 
lesti, premda već 
slaba, oolazila bi 
revno u crkvu, te 
su njezini bili i 
zabrinuti za nju, 
no ona je zna¬ 
la, da će je kri- 




K. L. 

DOMAĆE KONGREGACIJE. 


Livno — Kongregacija djevo faha. 
Osnovana je pod naslovom Bezgrjes¬ 
nog Začeća i zaštitom sv. male Tere- 
zije g. 1929. i pripojena Matici - Kon¬ 
gregaciji 13. XI. 1929. Od toga vreme¬ 
na do danas bilo je nekad više, a ne¬ 
kad manje članici, a danas broji 21 
članica. Upravitelj je vč. O. Dr. fra 
Anđeo Kaić, župnik. U odboru su sli¬ 
jedeće: Ivka Erceg - nadstojnica, To¬ 
na Stipčević - Prva pobočnica, Ljuoa 
Markov - Druga pobočnica, Marija 
Popović - Tajnica, Mara Cirtan - Sa¬ 
vjetnica, Finka Kasalo - Blagajni:a. 
Ljuba Tadić - Knjižničarka. Rad fav 
iavni i nutarnji zajednički je s Kri- 
žaricama. Zajedničku sv. Pričest ima- 


(To je prva i najstarija ženska Mar. 
Kongregacija u hrv. krajevima, dapa¬ 
če i na cijelom Balkanu. — Uredn.) 

Sarajevo — Kongregacija učenica 
u zgiocLu Maloga Isusa. Osnovao je 
našu malu Kongregaciju blagopokojni 
preuzvišeni gosp. Dr. Josip Stadler 
189/. g. pod naslovom »Bezgr. Začeća 
BI. Dj. Marije« i pod zaštitom sv. 
Alojzija. Od tada se izmijenilo više 
upra\itelja a Kongregacija je iz go¬ 
dine u godinu sve ljepše napredova¬ 
la. Taj se napredak osobito opaža 
radnjm 5 godina otkako je vodstvo 
preuzeo prečasni gosp. Marko Nedić. 
..učtiuo redovite sastanke i to 2 puta 



Sarajevo: Kongregacija učenica s upraviteljem preč. g. kanonikom Nedićem 

u zavodu Maloga Isusa. 


mo gotovo svakog mjeseca, a svaka 
članica ima se svaki petnaest dana is- 
povjedit i pričestit. Sve su članice 
vrijedne marljive, što se nadamo, da 
će će i dalje ostati. Tajnice. 

Sarajevo — Kongregacija učenica 
u zavodu sv. Josipa. U samostanu čč. 
ss. »Kćeri Božje ljubavi« u zavodu 
sv. Josipa osnovana je 14. prosinca 
g. 1884. Marijina Kongregacija pod 
naslovom Bezgrješnog Začeća Mariji¬ 
na i pod zaštitom sv. Alojzija za 
učenice više djevojačke škole — sa¬ 
da građanske škole. Broji sada 63 
članice. Ako Bog da, slavimo g. 1934. 
50 godišnjicu ove Kongregacije. 

S. M. D. 


u mjesecu. Jedan obdržavamo u za¬ 
vodskoj kapelici, gdje nas gosp. U- 
pravitelj svojom poukom potiče na 
što revni je štovanje i nasljedovanje 
naše nbeske Majčice. Drugi u našoj 
učioni, koji je većinom ispunjen de¬ 
klamacijama u čast BI. Dj. Marije, 
referatima i pjevanjem, u kojem smo 
o e godine znatno napredovale, jer 
nas poučava časna sestra učiteljica 
glazbe. Na ponuku gosp. Upravitelja 
kongreganistice su upisane u društvo: 
»Sv. Ćirila i Metoda« za sjedinjenje. 
Svoju ljubav prema nebeskoj Majci 
iskazujemo i tim, što molimo svake 
nedjelje: »Malu službu u čast BI. Dj. 
Marije«. Ta ljubav još više usplamti 
u mjesecu svibnju, kada svako katoli- 

čko srce - a pogotovu djece Mariji¬ 
ne - hrli k oltaru Njezinu da Joj pri¬ 
kaže svibanj sa svim čarima njego¬ 
vim. Svaki dan u tom mjesecu vuče¬ 
mo ceduljice, na kojima su napisane 
razne kreposti, u kojima se onda 
vježbamo. 

Svibanjskim radostima priključila 
se ove godine još jedna velika sve¬ 
čanost za nas kongreganistice. Imale 
smo naime tako već staru zastavu, da 
je više nismo mogle nikako upotre¬ 
bljavati. Stoga smo već prošle godi¬ 
ne počele raditi oko toga da nabavi¬ 
mo novu zastavu. Ali kako? Ni ot¬ 
kuda pomoći, dakle, trebalo je naših 
žrtava. Svojom požrtvovnošću i do¬ 
brovoljnim prinosima svaka je radila 
na ostvarenju te ideje. Priredile smo 
jednu akademiju, te izdavale loze i 
tako smo si pomogle. Sve smo uloži¬ 
le, ne žaleći ni truda ni žrtve, znaju¬ 
ći da nas naša Majčica ne će pustiti, 
a da nam ne naplati ma i najmanji 
trud. I Gospa nam je zaista blagoslo¬ 
vila rad te je zastava ove godine do¬ 
vršena. 8 maja smo imale posvetu. 
Lijepo smo sprovele taj dan. U jutro 
istoga dana pristupile su sve kongre¬ 
ganistice k zajedničkoj sv. Pričesti. 
Poslije podne u 4 h. obavio je posve¬ 
tu presvijetli gosp. Tomo Igre, dugo¬ 
godišnji upravitelj naše Kongregacije. 
Održao nam je srdačnu pobudnu pro¬ 
povijed i potakao na revno nasljedo¬ 
vanje BI. Dj. Marije i sv. Alojzija. 
Iza blagoslova slijedila je mala aka¬ 
demija, koju smo priredile u zajedni¬ 
ci s prvopričesnicima. A da svom ve¬ 
selju dademo oduška pribavile smo 
jedno odijelo za siromašnu djevojči¬ 
cu, koja je toga dana prvi put primi¬ 
la Isusa u svoje malo srce. Tako smo 
sprovele dan posvete, moleći našu ne¬ 
besku Majku da blagoslovi dar, koji 
joj prikazujemo u mjesecu Njoj po¬ 
svećenu. 

O Marijo, budi uvijek naša Majka 
i daj da mi sve budemo uvijek tvoja 
vjerna djeca! Nadstojnica. 

Sutlanska Poljana — Kongregaci¬ 
ja djevojaka. U nedjelju dne 31. 
srpnja o. g. doživjelo je lijepo naše 


selo Sutlanska Poljana rijetku sve¬ 
čanost. Toga naime dana održana je 
ovdje proslava posvete novoga bar¬ 
jaka Marijine Kongregaci- 
j e djevojaka. Sama proslava tekla 
je ovim redom: 

Već dan prije, u subotu, održao je 
rano ujutro dirljivu propovijed saku¬ 
pljenom narodu preč. g Dr. Milan 
Beluhan, koji je došao iz Zagreba, da 
uzveliča proslavu. Pod sv. Misom, ko¬ 
ja je držana iza toga, pristupilo je 
stolu Gospodnjem oko 40 kongrega- 
nistica i 30 Križara. Navečer toga 
dana priređena je kumi zastave gđi 
Štefaniji Gašpert iz Zagreba podok¬ 
nica, kod koje je jedna članica kumu 
pozdravila lijepim govorom, a mjesni 
tamburaši i crkveni pjevački zbor iz¬ 
veli su nekoliko glazbenih točaka. 

Drugi dan ujutro opet je preč. 
Msgr. Beluhan održao propovijed o 
kršćanskom odgoju djece i o aukto- 
ritetu Crkve. Oko pola deset počele 
su stizavati u mjesto velike procesije 
iz Vinagore, Desinića, Zagorskih se¬ 
la i iz drugih mjesta, sve sa barjaci¬ 
ma. Mnogo naroda došlo je i iz Šta¬ 
jerske. Tom je prilikom preč. Belu¬ 
han i po treći puta progovorio javno 
narodu. Pozdravio je sve prisutne 
(oko 2000 slušalaca) u ime mjesnog 
upravitelja župe vč. g. Božnara. Po¬ 
imence je pozdravio vč. gg. župnike: 
Ivana Vukinu iz Vinagore, Vinka Ko- 
meričkog iz Desinića, Jurja Kranj- 
čeva iz Zagorskih Sela, Ivana Lorbe- 
ka iz Olinja, Miloša Turka iz Buče, 
te veleuč. gg. dra Ogrizeka, odvjetni¬ 
ka iz Celja i dra Protulipca Ivana, 
odvjetnika iz Zagreba, kao i kumu 
zastave. Zatim je prečasni obavio o- 
bred posvete uz asitenciju vč. g. Vu- 
kine i vč. g. Kranjčeva. Za vrijeme 
svečane Mise svirala je glazba de- 
siničkih vatrogasaca, a pjevao je mje¬ 
sni crkveni zbor. Nakon svete Mise 
zahvalila je jedna kongreganistica za- 
uzetnom preč. Beluhanu na njegovoj 
dobroti i susretljivosti, kao i za nje¬ 
govu zlatnu pouku. Dalje je zahvali¬ 
la kumi na trudu i dobroti, župljani- 
ma i svim ostalim dobročiniteljima 
na potpori kod nabave barjaka. Ta 

je proslava završena pjevanjem »Ho¬ 
ćemo Boga«. 

Poslije podne bilo je primanje 
novih članica u Kongregaciju. Pri¬ 
mljeno ih je 25. S time je zaključena 
svečanost. Marijanska pak ideja, koja 
je toga dana skupila toliki narod u 
Sutlanskoj poljani uhvatila je tom 
prilikom još čvršći korijen u narodu, 
te će odsada još življe plamtjeti u 
srcima svih onih, koji su tu proslavu 
vidjeli. B. 

Zagreb — Kongregacija učenica i. 
realne gimnazije u samostanu sesta¬ 
ra Milosrdnica. Pod naslovom Gospe 
Lurdske i pod zaštitom sv. Terezije 
od Djeteta Isusa i bi. Bernardice o- 
snovana je 11. II. 1928. god. Kroz to 
je vrijeme primljeno 145 članica. 
Svake godine imamo primanje novih 
članica na našu glavnu svetkovinu na 
blagdan Ukazanja Gospe Lurdske. U 
čitavo ovo vrijeme od o~~u f ka 
gregacija je priređivala razne pred¬ 
stavke, matineje, lutrije i dr. Od sku¬ 
pljenog se novca nabavio kip sv. Te¬ 
rezije od Dj. Isusa, koji je sad smje¬ 
šten u kongreganističkoj kapelici, na¬ 
dalje određene su svote za balkanske, 
afričke i bengalske misije. Kongrega¬ 
cija ima knjižnicu s nešto preko 100 
knjiga duhovnog sadržaja. Kongrega- 
cijski sastanci vrše se svake srijede 
poslije školske obuke. Upravitelj je 
preč. g. Juraj Špoljar. 

U okviru Kongregacije djeluju 2 
sekcije, euharistijska i mi¬ 
si j s k a. 

Članice euh. sekcije dijele se u tri 
grupe, prema tome idu li sv. Pričesti 
svaki dan, svaki tjedan ili jednom v 
mjesecu. Članice obavljaju svakog po¬ 
sljednjeg četvrtka u mjesecu adoraci- 
ju u samostanskoj crkvi, svake godi¬ 
ne obuku jednu siromašnu prvopri- 
česnicu. Na Veliki Četvrtak pristupaju 
po mogućnosti sve članice sv. Priče¬ 
sti, a napose njih 12 na spomen 12 
apostola. 

Misijska sekcija broji sada 44 
članice. Sekcija je u neprestanom sa¬ 
obraćaju s našim bengalskim misijo- 
narima. Osim pera, staniola, maraka 


i dr. poslan je našoj misijskoj po¬ 
staji vrlo lijepi Križni put, te novac 
za otkupljenje malih Crnica. Za malu, 
otkupljenu Bernardicu, kao i za njen 
odgoj, brine se naša misijska sekcija 
i dalje. 

Eto, to je u najkraćim potezima 
spomenut naš kongregacijski život i 
rad. Vodi nas ljubav i štovanje pre¬ 
ma presv. Djevici koja je život naš i 
ufanje naše, pa premda se članice 
vremenom i mijenjaju, ideja ostaje 
ista, i ona teče dalje, prodire svuku¬ 
da držeći se gesla: po Mariji k Isusu! 

Zagreb — Kongregacija gospođa i 
gospojica od Navještenja Marijina. 
Godišnji izvještaj (za g. 1931/32. t. j. 
od 26. VI. 1931. - 26. VI. 1932). Kroz 
ovu godinu održano je 9 vijeća i 12 
sastanaka. Vijeće je bilo uvijek u pot¬ 
punom broju zastupano. Sastanci ^u 
bili dobro posjećeni, osim za zimskih 
mjeseci. U korizmi kao što svake go¬ 
dine obavile smo u kongreganističkoj 
kapelici duhovne vježbe od 7 - 11. 
ožujka, koje nam je držao vč. O. 
Stjepan Flodin D. I. Ove duhovne 
vježbe donijele su dosta ploda kao 
po Kongregaciju, tako i našim gošča- 
ma, koje smo za one dane pozvale, 
da se okrijepe duševnom hranom. 

4. IV. proslavismo svoju glavnu 
svetkovinu Blagovijest i dvadesetgo- 
dišnji jubilej naše Kongregacije. 

Euharistijska sekcija je ove 
godine imala 5 vrlo lijepih razmatra¬ 
nja pred Presvetim Oltarskim Sakra¬ 
mentom, koja su bila potrebna našim 
dušama u ova teška vremena. Sigurne 
smo, da će nam ove riječi ostati uvi¬ 
jek u srcima i u dušama našim. Gđa 
Bandur poklonila je ove godine 1 ol- 
tarnik i gđica Mihaljević jedan anti- 
pendij za naše Svetište Srca Isusova. 
Bog naplati darovateljicama stostru¬ 
ko. Uz to izradile su članice više sit 
nih komada, kao i čipaka za albe » 
rokete. 

Članice E. S. marljivo su pristu¬ 
pale stolu Gospodnjem, vršile ure 
klanjanja, prisustvovale svakoj proce¬ 
siji, te vršile sve dužnosti koje kao 
kongreganistice imaju, da vrše. Preko 


16 


godine bilo je u I. skupini 3.296 u II. 
970, u III. 37, ukupno je bilo 4.323 
sv. Pričesti i 180 ura klanjanja. Mo¬ 
limo, da nam Euharistijska Spasitelj 
blagoslovi sekciju. 

Naše članice rade i u Mi s i j - 
skoj sekciji za naše požrtvovna 
hrvatske Misionare u dalekoj Indiji 
kao su otišli ostavivši sve svoje, da 
spašavaju duše, da ih privedu k Bo¬ 
gu. U nekoliko navrata poslala je 
sekcija po koju hiljadu. Na početku 
godine 4000 D. za vrijeme božičnih 
dana 13.000 D. po Božiću 1.000 D. 
Prigodom dvadeset godišnjice naše 
Kongregacije 10.000 D. 


Neka sv. Mala Terezija blagoslovi 
rad kao otaca misijonara, tako i naš. 

Karitativna sekcija pritekla 
je u pomoć jednom sa 500 D, drugi 
put sa 180 D. Članice ove sekcije o- 
sobito se zauzimaju za bolesnike i 
bolesnice. (Vidi sprijeda »Iz zborni- 
tkog perivoja«. Uredn.) 

Knjižnica nam se ove godine po¬ 
većala lijepim brojem dobrih knjiga, 
te ako dragi Bog dade, bit će s vre¬ 
menom veća. 

Dužnost je, da izrazimo našu veli¬ 
ku hvalu našem upravitelju vč. O 
Brunu Foretiću na požrtvovnosti, koju 
je s nama imao kroz ovu godinu. 




TEČAJEVI DUHOVNIH VJEŽBA. 

Na Vrhovcu 43. Zagreb: 

Križarice 10 — 14 listopada. 

Djevojke sa sela 24 — 28 listopada. 

Žene sa sela 7 — 11 studenoga. 

Sveć. kućanice 21 — 25 studenoga. 

Na Jordanovcu 110. Zagreb: 

Svećenici 17 — 21 listopada. 

Svećenici 7 — 11 studenoga. 

Zar još niste naručili novi »Misijski Kalendar za g. 1933.«? 
Šteta! Jer je baš ovaj vrlo zanimljiv. 

Požurite! Ako dulje oklijevate, moglo bi se dogoditi, da je 
već raspačan. 

Stoji 10 Din. Na svakih 10 komada dobiva se jedan badava. 
Narudžbe prima: Uprava »Katoličkih Misija« Zagreb I, p- p, 147. 

Tko ljubi misije, zanima se za misije, čita misijsko štivo, 
širi ga među druge. 


Urednik: Josip Predragović D. I. 

Vlasnik: Kolegij Družbe Isusove u Zagrebu — A. Alfirević D. I 
Tiskom »Glasnika Srca Isusova« — K. Grimm D. /. 




NOVE JERONIMSKE KNJIGE ZA GOD. 1933. 


Od daina sv. Jeronima (30. IX. do Svijećnice, 2. II.) svake 
se godine, a već kroz dvije trećine stoljeća, šire se u hrvatski 
narod godišnja izdanja Hrvatskoga književnog društva sv. Jero¬ 
nima. 

Ovogodišnje knjige su do tiskane i počinju se raspa čavati, a 
izbor im je biran obzirom na vremena koja proživljujemo. 

Nekim najsiromašnijim članovima biti će možda jedino štivo 
ove zime kalendar »DANICA« (cijena za jeronimske članove Din. 
7.—). Zato je sadržaj ljetošnje »DANICE« za dvadesetak stranica 
opširniji od onoga prijašnjih godina, a raznolik je i svestran. Po¬ 
uka isprepliće ise zabavom, a sve kite brojne slike. 

Povrh »DANICE« izdane su knjige: »Evanđelist« od nad¬ 
biskupa književnika Dr. Ivana E. Šarića. To je niz stvarnih i sa- 
vremenih tumačenja uz nedjeljna evanđelja. Za zabavnu knjigu, a 
u slavu jubileja velikoga hrvatskoga pisca Augusta Šenoe, izdana 
je njegova ovelika odlična pripovijest »Barun Ivica« s pogovorom 
dr. Ljube Marakovića. — Gospodarska knjiga »Crvena djetelina« 
od stručnjaka Dr. V. Mandekića, veoma je praktična za današnja 
vremena, jer poučava o popravljanju pašnjaka, umjetnom gnoje¬ 
nju livada i savremenom spremanju krme-silomaži. (Ove 4 knjige 
s još jednom petom na dar dobivaju članovi za Din. 20.—) 

Uz ta redovna izdanja, izdana su kao izvanredna još: »Hr¬ 
vatski Job«, povjesina slika junaka Ivana Karlovića, mnogo opje¬ 
vanog u našoj narodnoj pjesmi. U toj raspravi prof. Petar Grgeč 
krasno prikazuje teške patnje našega velikoga junaka i sveukup¬ 
nog junačkog naroda, pa čitajući mi saznajemo koliko su teža 
vremena tadašnja bila od današnjih, pa ipak smo sretno i slavno 
preživjeli sve. Daljnja knjiga »Čovjek«, starinska gluma o bogata- 
ševu umiranju, glavna je Hofmastalova obnova, sredovjekovne 
umjetnine, kojoj se godimice u Salzburgu dive domaći i stranci, 
stari i mladi, učeni i neuki. Vrstan prijevod dr. M. Bogdanovića, 
omogućuje da se i mi upoznamo s tim remekdjelom koje je puno 
misli tako važnih za sadašnjicu. K ovim knjigama divno je dodan 
prof. Lovre Katića izvorni životopis »Mala sveta Terezija«. Mala 
moderna svetica s raspelom i ružama u rukama, pogled je u 
vedro nebo. Zbirka ljetošnjih jeronimskih edicija svršava zbirka 
pripoviesti znane hrvatske spisateljice Jagode Truheljke pod naslo¬ 
vom »Palčićev kraljevski let«. Sve ove knjige joiš devetom na dar, 
stoje za članove samo Din. 40.— 

Društvo sv. Jeronima u Zagrebu, Trg kralja Tomislava 21, 
svojski je prionulo, da pruži po izbor štivo za ovogodišnju jesen 
i zimu. Na prosvjetiteljima je i prijateljima hrvatskoga naroda, da 
jeronimsku knjigu što većma prošire. Na nama je pako svima, da 
jeronimsku knjigu uzmemo i čitamo. 


Divna knjiga. — Treći red u Zagrebu namjerava izdati divnu 
knjigu »Život presv. Djevice Marije Majke Božje«. 
To je knjiga kojoj se ravne ne nađe lako. Sama presv. Djevica 
pripovijeda svoj život svetoj redovnici Mariji Agredi, reda sv. 
Franje Asiškoga, koja je to sve vjerno napisala u španjolskom 
jeziku, a sada bi sve to imalo osvanuti i na hrvatskom jeziku. 
Prevela je taj životopis sestra Marija Asunta. — U tom životu 
presv. Majke Božje upoznat ćeš silu i snagu veličine Božje, ne¬ 
izrecivu poniznost Bogorodice, njezinu goruću ljubav prema Bogu 
i čovječanstvu, a naročito njezine neizrecive i neprekidne boli, 
što ih je uz Spasitelja trpjela za grijehe roda ljudskoga. — Kad 
je čitaš, upravo osjećaš da i Tebe plamen Božje ljubavi zahvaća, 
i nije se moguće oteti silnom utisku koji knjiga čini na dušu. 
Knjiga se dakle sama — najtoplije preporuča svakome koji teži 
za duh. životom. Po toj ćeš knjizi upoznati Majku Božju i svoju 
u pravom svijetlu i sve više ju uzljubiti. 

Knjiga je spremljena za tisak, a štampat će se prema broju 
naručitelja. Stoga neka se svaki unaprijed prijavi tko želi knjigu 
imati i neka s prijavom pošalje Din. 15.— Kasnije će biti cijena 
knjizi veća. 

Narudžbe prima: Treći red sv. Franje, Zagreb, Kaptol 9. 


Odbor za gradnju zavjetne crkve hrvatskoga naroda sv. 
Antunu Padovanskom u Zagrebu. — Na Sv. Duhu u Zagrebu 
počela se graditi Zavjetna crkva svih Hrvata velikom čudotvorcu 
sv. Antunu Padovanskom, koja će biti ujedno i župna crkva nove 
župe sv. Antuna. Ovom veličanstvenom gradnjom dobiva naš 
lijepi Zagreb građevinu, koja će mu biti na čast i ponos. Potrebiti 
novac za gradnju pridonio je cijeli naš narod u domovini i izvan 
nje svojim sitnim prinosima. Sakupilo se je u nekoliko godina 
preko milijun Dinara. Mi smo s tom svotom počeli, htijući da 
izađemo u susret velikoj besposlenosti naših radnika. Do 200 
obitelji našlo je na toj gradnji prehranu. 

Ali je konačno ovih dana sakupljena svota utrošena i mi 
smo bili prisiljeni obustaviti svaki rad, otpustiti radništvo a građu 
pustiti nepogadama vremena. 

Dolazimo zato k Vama ne da Vam smetamo već da Vas 
lijepo zamolimo bilo za najmanji prinos u ovu svrhu. 

Žao nam je da ova gradnja ostane kroz zimu nepokrivena 
i da toliki broj obitelji ostane bez zarade. Samo zajedničkim sila¬ 
ma možemo doskočiti ovoj velikoj potrebi. 

Pošaljite svoj prinos na naš ček 36.763 ili na otvoreni račun 
Gradske Štedione za gradnju crkve sv. Antuna u Zagrebu, ili po¬ 
šaljite u pisarnu Sv. Duh 29. 

Najljepša Vam hvala na velikodušnosti. 


Odbor. 




